Wara li lbieraħ f' dan il-blog irrapurtajt li TVM ħassar programm li għalih kien mistieden iċ-chairman tal-Pilatus Bank dalgħodu nista' nikkonferma li l-programm tħassar ftit minuti qabel beda b'intervent tal-Kap tal-Aħbarijiet ta' TVM Reno Bugeja. Il-preżentatur Brian Hansford ikkonferma li l-ordni biex il-programm ma jsirx ingħatat madwar kwarta qabel kien se jibda l-programm, x'ħin iċ-chairman tal-Pilatus Bank kien diġa' fl-istudios ta' TVM. Ir-raġuni mgħotija minn Bugeja għal din id-deċiżjoni kienet li 'bdiet il-kampanja elettorali'.
Konferma li l-programm intervista maċ-chairman tal-Bank Pilatus tħassar minn Reno Bugeja